Գրադարանը երկհարկանի եւ մեկ հարկանի մասնաշենքերից կազմված կառույց է` 624քառ.մ ընդհանուր մակերեսով: Կառույցը մասնակիորեն ուժեղացվել է, ամբողջությամբ վերահատակագծվել եւ վերակառուցվել: Փոխվել է տանիքը, սալիկապատվել են հատակները, աշխատասենյակները ծածկվել են մանրատախտակով: Նորացվել է շենքի էլեկտրական համակարգը, անցկացվել է ընդհանուր ջեռուցում: Մեկ հարկանի թեւում գրադարանի վարչական մասն է` կազմված չորս աշխատանքային սենյակներից, նախասրահից եւ սանհանգույցից: Երկհարկանի թեւում ընթերացասրահն է, գրապահոցն ու գրքերի պահեստը: Շենքն ունի նաեւ նկուղային հարկ, որը եւս օգտագործվում է գրադարանի կարիքների համար: